Suresh 95 Views profits
ఆర్థికవృద్ధి 7.5% కష్టమే!
న్యూఢిల్లీ, ఆగస్టు 12: ఆర్ధికవృద్ధి ఈ ఆర్ధికసంవత్సరంలో 6.75శాతంనుంచి 7.5శాతం మధ్యకు చేరడం కొంతమేర సంక్ల్టిమేనని కేంద్రం ప్రకటించింది. స్థూల దేశీయోత్పత్తి 2018 మార్చితోముగిసిన ఆర్ధిక సంవత్సరానికి మధ్యంతర ఆర్ధికసర్వేలో ఎక్కువ సమస్యలు,సవాళ్లు ఉన్నందున సాధించడం క్టమేనని వెల్లడించింది. ఈ సర్వే నుంచి జిడిపి వృద్ధి, రూపాయి పట్టిం కావడం, వ్యవసాయ రుణమాఫీ వంటివి ఆస్తిఅప్పుల పట్టీలను కొంత ఒత్తిడితెస్తాయని అంచనావేసింది. అలాగే విద్యుత్‌, టెలికమ్యూనికేన్స్‌, వ్యవసాయరంగపరంగా ఒత్తిళ్లు ఉంటాయని, జిఎస్‌టి అమలు తొలినాళ్లలో ఉన్న కష్టాలు కూడా జిడిపి వృద్ధికి ప్రతిబంధకం అవుతాయని అంచనా వేసారు. ద్రవ్యవిధానపరపతి సమీక్షలో వడ్డీరేట్లను సడలిస్తే కొంతమేరప్రభావం ఉంటుందని, కొంతమేర ధరల ఒత్తిళ్లు కూడా ఇందుకు దోహదంచేస్తాయని ఆర్ధికసర్వే రెండోనివేదిక ఉటంకించింది. జనవరిలో ఆర్ధికసర్వే దేశ స్థూలదేశీయోత్పత్తి 6.75శాతంనుంచి 7.5శాతంగా ఉంటుందని వెల్లడించింది.
అయితే శుక్రవారం ప్రభుత్వం తన రెండో మధ్యంతర ఆర్ధికసర్వేను పార్లమెంటుకు సమర్పించింది. ఈ ఏడాది ప్రారంభంనుంచి ఆర్ధికవ్యవస్థలో ఎదురవుతున్న సవాళ్లు, సమస్యలను ఈ నివేదికలోప్రస్తావించింది. ఆర్ధికవ్యవస్థ దిగువప్రాంతంలో కొంత సమస్యలు ఎదురవు తాయని, ఎగువ ప్రాంతంలో ప్రభుత్వం తీసుకున్న చర్యలు కొంతమేలుచేస్తాయని భావించింది. భారతీయ రిజర్వుబ్యాంకు రానిబాకీల సమస్యలను పర్కిరించేందుకు అధికారాలను కట్టబెట్టడం,బ్యాంకులు, కార్పొరేట్‌లలో అత్యధికస్థాయిలో పేరుకుపోయిన మొండిబకాయిల పరిష్కారం వీటిలో కీలకంగా ప్రస్తావించింది. స్వల్ప కాలంలో మార్కెట్లకు కొంత బూస్ట్‌ఇచ్చిందని అంచనా. అయితే కార్పొరేట్‌ ఆస్థి అప్పుల పట్టీలు రుణపరపతి, పెట్టుబడుల సమతుల్యంతో వృద్ధిచెందాల్సిన అవసరం ఉందని, బ్యాంకు ఆస్థి అప్పుల పట్టీలను కూడా సమన్వయం చేసుకుంటూ రుణపరపతిని పెంచా ల్సిన అవసరం ఉందని ఆర్ధికసర్వే ఉటంకించింది. స్వల్పకాలంలో జిఎస్‌టి అమలు వల్ల కొన్ని సమస్యలున్నా ఆర్ధిక వ్యవస్థకు కొత్త జవసత్వాలు అందిస్తుందని పేర్కొన్నారు. చెక్‌పోస్టుల ఎత్తివేత కారణంగా రవాణారంగంలోని సమస్యలు సులువుగా అధిగమించ వచ్చని సర్వేలో ప్రస్తావించారు. ఇక ద్రవ్యోల్బణం కూడా మధ్యకాలికంగా ఆర్‌బిఐ లక్ష్యం నాలుగు శాతంగా ఉంటుందని 2018 మార్చినాటికి లక్ష్యాలు సాధించాలని వెల్లడించారు.
రిటైల్‌ద్రవ్యోల్బణం 1.54శాతంగా ఉన్న సంగతి తెలిసిందే. గడచిన ఐదేళ్లలో ఇదే అత్యంత కన్టిస్థాయి అని తేలింది. తక్కువస్థాయిలో నమోదయిన ద్రవ్యోల్బణం వల్లనే రిజర్వుబ్యాంకు గత వారంలో నిర్వహించిన సమీక్షలో 25బేసిస్‌ పాయింట్లను తగ్గించి ఆరుశాతానికి రెపోరేట్లను సవరించేందుకు దోహదంచేసింది. 2010 నవంబరునుంచి చూస్తే ఇదే అత్యంత తగ్గుదల అని రానున్నరోజుల్లో కూడా ఆర్‌బిఐ మరింతగా రెపో రట్లను సవరిస్తుందని నిపుణులు చెపుతున్నారు.